七十二候

七十二候为中国最早的结合天文、气象、物候知识指导农事活动的历法。以五日为候，三候为气，六气为时，四时为岁，一年二十四节气共七十二候。

起源

起源于黄河流域，完整记载见于公元前2世纪的《逸周书·时训解》。

一月

小寒：初候，雁北乡；一岁之气，雁凡四候。如十二月雁北乡者，乃大雁，雁之父母也。正月侯雁北者，乃小雁，雁之子也。盖先行者其大，随后者其小也。此说出晋干宝，宋人述之以为的论。 二候，鹊始巢；鹊知气至，故为来岁之巢。 三候，雉雊；雊，句姤二音，雉鸣也。雉火畜，感于阳而后有声。
大寒：初候，鸡乳；鸡，水畜也，得阳气而卵育，故云乳。 二候，征鸟厉疾；征鸟，鹰隼之属，杀气盛极，故猛厉迅疾而善于击也。 三候，水泽腹坚。阳气未达，东风未至，故水泽正结而坚。

二月

立春：初候，东风解冻；阳和至而坚凝散也。 二候，蛰虫始振；振，动也。三侯，鱼陟负冰。 陟，言积，升也，高也。阳气已动，鱼渐上游而近于冰也。
雨水：初候，獭祭鱼。此时鱼肥而出，故獭而先祭而后食。二候，候雁北；自南而北也。三候，草木萌动。是为可耕之候。

三月

惊蛰：初候，桃始华；阳和发生，自此渐盛。 二候，仓庚鸣；黄鹂也。 三候，鹰化为鸠。鹰，鸷鸟也。此时鹰化为鸠，至秋则鸠复化为鹰。
春分：初候，玄鸟至；燕来也。 二候，雷乃发声。雷者阳之声，阳在阴内不得出，故奋激而为雷。 三候，始电。电者阳之光，阳气微则光不见，阳盛欲达而抑于阴。其光乃发，故云始电。

四月

清明：初候，桐始华。二候，田鼠化为鴽，牡丹华；鴑音如，鹌鹑属，鼠阴类。阳气盛则鼠化为鴽，阴气盛则鴽复化为鼠。 三候，虹始见。虹，音洪，阴阳交会之气，纯阴纯阳则无，若云薄漏日，日穿雨影，则虹见。
谷雨：初候，萍始生。二候，鸣鸠拂其羽，飞而两翼相排，农急时也。 三候，戴胜降于桑，织网之鸟，一名戴鵀，阵于桑以示蚕妇也，故曰女功兴而戴鵀鸣。

五月

立夏：初候，蝼蝈鸣；蝼蛄也，诸言蚓者非。 二候，蚯蚓出；蚯蚓阴物，感阳气而出。 三候，王瓜生；王瓜色赤，阳之盛也。
小满：初候，苦菜秀；火炎上而味苦，故苦菜秀。 二候，靡草死；葶苈之属。 三候，麦秋至。秋者，百谷成熟之期。此时麦熟，故曰麦秋。

六月

芒种：初候，螳螂生；俗名刀螂，说文名拒斧。 二候，鹃始鸣；鹃，屠畜切，伯劳也。 三候，反舌无声。百舌，鸟也。
夏至：初候，鹿角解；阳兽也，得阴气而解。 二候，蜩始鸣，蜩，音蜩，蝉也。 三候，半夏生。药名也，阳极阴生。

七月

小暑：初候，温风至。二候，蟋蜂居壁；亦名促织，此时羽翼未成，故居壁。 三侯，鹰始挚。挚，言至，鹰感阴气，乃生杀心，学习击搏之事。
大暑：初候，腐草为萤；离明之极，故幽类化为明类。 二候，土润溽暑；溽，音辱，湿也。三候，大雨行时。

八月

立秋：初候，凉风至。二候，白露降。三候，寒蝉鸣。蝉小而青赤色者。
处暑：初候，鹰乃祭鸟；鹰，杀鸟。不敢先尝，示报本也。 二候，天地始肃；清肃也，寨也。 三候，禾乃登。稷为五谷之长，首熟此时。

九月

白露：初候，鸿雁来；自北而南也。 一曰：大曰鸿，小曰雁。二候，玄鸟归；燕去也。三候，群鸟养羞。羞，粮食也。养羞以备冬月。
秋分：初候，雷始收声；雷于二月阳中发生，八月阴中收声。 二候，蛰虫坯户；坯，昔培。坯户，培益其穴中之户窍而将蛰也。 三候，水始涸。国语曰：辰角见而雨毕，天根见而水涸，雨毕而除道，水涸而成梁。辰角者，角宿也。天根者，氐房之间也。见者，旦见于东方也。辰角见九月本，天根见九月末，本末相去二十一余。

十月

寒露：初候，鸿雁来宾。宾，客也。先至者为主，后至者为宾，盖将尽之谓。二候，雀入大水为蛤；飞者化潜，阳变阴也。 三候，菊有黄花。诸花皆不言，而此独言之，以其华于阴而独盛于秋也。
霜降：初候，豺乃祭兽；孟秋鹰祭鸟，飞者形小而杀气方萌，季秋豺祭兽，走者形大而杀气乃盛也。二候， 草木黄落；阳气去也。 三侯，蛰虫咸俯。俯，蛰伏也。

十一月

立冬：初候，水始冻。二候，地始冻。三侯，雉入大水为蜃。蜃，蚌属。
小雪：初候，虹藏不见，季春阳胜阴，故虹见；孟冬阴胜阳，故藏而不见。 二候，天气上升，地气下降。三侯， 闭塞而成冬。阳气下藏地中，阴气闭固而成冬。

十二月

大雪：初候，鹖鴠不鸣。鹖鴠，音曷旦，夜鸣求旦之鸟，亦名寒号虫，乃阴类而求阳者，兹得一阳之生，故不鸣矣。 二候，虎始交；虎本阴类。感一阳而交也。三候，荔挺出。荔，一名马蔺，叶似蒲而小，根可为刷。
冬至：初候，蚯蚓结；阳气未动，屈首下向，阳气已动，回首上向，故屈曲而结。 二候，麇角解；阴兽也。得阳气而解。 三侯，水泉动，天一之阳生也。

七十二候歌

立春正月春气动，东风能解凝寒冻； 土底蛰虫始振摇，鱼陟负冰相戏泳；
半月交得雨水后，獭祭鱼时随应候； 候雁时催归北乡，那堪草木萌芽透。
惊蛰二月节气浮，桃始开花放树头； 鸧鹧鸣动无休歇，崔得胡鹰化作鸠；
春色平分才一半，向时玄鸟重相见； 雷乃发声天际头，闪闪云开始见电。
芳菲三月报清明，梧桐枝上始含英； 田鼠化鴽人不觉，虹桥始见雨初晴；
三月中时交谷雨，萍始生遍闲洲渚； 鸣鸠自拂其羽毛，戴胜降于桑树隅。
立夏四月始相争，知他蝼蝈为谁鸣； 无端坵蚓纵横出，有意王瓜取次生；
小满瞬时更叠至，闲寻苦菜争荣处； 靡草千村死欲枯，微看初暄麦秋至；
芒种一番新换豆，不谓螳螂生如许； 鵙者鸣时声不休，反舌无声没半语。
夏至才交阴始生，鹿乃解角养新茸； 阴阴蜩始鸣长日，细细田间半夏生；
小暑乍来浑未觉，温风时至褰帘幕； 蟋蟀才居屋璧诸，天崖又见鹰始挚。
大暑虽炎犹自好，且看腐草为萤秒； 匀匀土润散溽蒸，大雨时行苏枯槁。
大火西流又立秋，凉风至透内房幽； 一庭白露微微降，几个寒蝉鸣树头；
一瞬中间处暑至，鹰乃祭鸟谁教汝； 天地属金始肃清，禾乃登堂收几许；
无可奈何白露秋，大鸿小雁来南洲； 旧石玄鸟都归去，教令诸禽各养羞。
自入秋分八月中，雷始收声敛震宫； 蛰虫坏户先为御，水始涸兮势向东；
寒露人言晚节佳，鸿雁来宾时不差； 雀入大水化为蛤，争看篱菊有黄花；
休言霜降非天意，豺乃祭兽班时意； 草木皆黄落叶天，蛰虫咸俯迎寒气；
谁看书来立冬信，水始成冰寒日进； 地始冻兮折裂开，雉入大水潜为蜃；
逡巡小雪年华暮，虹藏不见知何处； 天升地降两不交，闭寒成冬如禁锢；
纷飞大雪转凄迷，鹖旦不鸣马肯啼； 虎始交后风生壑，荔挺出时霜满溪。
短日渐长冬至矣，蚯蚓结泉更不起； 渐渐林间麋角解，水泉摇动温井底；
去岁小寒今岁又，雁声北乡春去旧； 鹊寻枝上始为巢，雉入寒烟时一雊。
一年时尽大寒来，鸡始乳兮如乳孩； 征鸟当权飞厉疾，泽腹弥坚冻不开；
五朝一候如麟次，一岁从头七十二； 达人观此发天机，多少乾坤无限事。

作用

无